**รายงานการประชุม**

**คณะทำงานโครงการอนุรักษ์ทรัพยากรธรรมชาติบ้านบากันเคย**

**ครั้งที่ 3**

**วันที่ 17 ตุลาคม 2557**

**ณ มัสยิดบ้านบากันเคย ตำบลตันหยงโป อำเภอเมือง จังหวัดสตูล**

**…………………**

**เริ่มประชุม เวลา 14.00 น.**

เมื่อที่ประชุมพร้อมแล้ว ผม นายกิตติ หมัดตานี นายกองค์การบริหารส่วนตำบลตันหยงโป ขอเปิดการประชุม ตามระเบียบวาระต่อไป

**ระเบียบวาระที่ 1 เรื่องแจ้งให้ทราบ**

**นายกิตติ หมัดตานี** ตามกำหนดประชุมคณะทำงานวันที่ 5 ตุลาคม 2557 ที่ผ่านมาไม่ได้มีการประชุมเนื่องจากส่วนใหญ่ติดภารกิจจึงต้องเลื่อนมาจัดวันนี้ ส่วนเรื่องที่คณะทำงานบางส่วนที่ไม่ว่างไม่สามารถมาประชุมได้ในแต่ละครั้ง จึงขอตั้งแกนนำประมาณ 10-15 คน ที่สามารถมาประชุมได้ทุกครั้ง ตามรายชื่อที่มาวันนี้ เพื่อให้โครงการสามารถขับเคลื่อนไปได้ ต่อไป

**ระเบียบวาระที่ 2 เรื่องรับรองรายงานการประชุมครั้งที่ผ่านมา**

**นายกิตติ หมัดตานี** ขอมติรับรองรายงานการประชุมครั้งที่ 2 เมื่อวันที่ 5 กันยายน 2557 รายละเอียดรายงานตามที่ได้แจกให้ ขอให้ทุคนตรวจสอบ และมีใครแก้ไขรายงานบ้าง หากไม่มีขอมติ ครับ

**ที่ประชุม** มีมติรับรองรายงานการประชุม

**ระเบียบวาระที่ 3 เรื่อเสนอเพื่อพิจารณา**

3.1 สรุปผลการจัดกิจกรรมอบรม เมื่อวันที่ 19 กันยายน 2557

**นายกิตติ หมัดตานี** วันนี้เป็นการสรุปผลการจัดกิจกรรมเมื่อวันที่ 19 กันยายน 2557 ของเชิญทางเจ้าหน้าที่รายงาน ครับ

**ลัดดาวัลย์ สุวรรณะ** ผลการจัดกิจกรรม ดังนี้

ผู้เข้าร่วมกิจกรรม 32 คน

**เชิงคุณภาพ**

1. ผู้เข้าร่วมกิจกรรมให้ความสำคัญต่อการฟื้นฟูทรัพยากร

2. ผู้เข้าร่วมกิจกรรมที่เป็นหญิงมีความสนใจต่อการประดิษฐ์ของใช้ในครัวเรือนจากวัตถุดิบในท้องถิ่น เช่น การทำฝาชี ทำที่รองหม้อ ทำแจกัน ทำกล่องทิชชู จากก้านใบจาก ที่มีอยู่ในชุมชน สามารถทำขายเป็น รายได้เสริมอีกทางหนึ่งเมื่อหมดเวลาลงทะเลแล้ว และเป็นการใช้ประโยชน์จากทรัพยากรในชุมชนอย่างรู้คุณค่าและที่ไม่ทำลายสิ่งแวดล้อม

3. ด้านการทำประมงควรต่ออาญาบัตรเรือเป็นประจำทุกปี เพราเมื่อเรือถูกภัยธรรมชาติทางราชการสามารถให้ความช่วยเหลือได้และไม่ผิดกฎหมายด้วย

4. อุปกรณ์การหาปลา กุ้ง ฯลฯ ต้องเป็นไปตามที่กฎหมายกำหนด

-2-

**เชิงปริมาณ**

1. ปริมาณสัตว์น้ำและทรัพยากรทางชายฝั่งมีความอุดมสมบูรณ์มากขึ้น

**ปัญหาการจัดกิจกรรม**

1. ประชาชนขาดการมีส่วนร่วมในกิจกรรม

2. การประชาสัมพันธ์โครงการไม่ทั่วถึง

3. คณะทำงานไม่ค่อยให้ความสำคัญ

4. ขาดการสื่อสารระหว่างคณะทำงานกับเจ้าหน้าที่โครงการ

**ที่ประชุม** รับทราบ

3.2 หารือการจัดกิจกรรมอบรมและออกแบบสำรวจการเก็บข้อมูลความมั่นคงทางอาหารและทรัพยากรในชุมชนที่ครอบคลุมทุกด้าน

**นายกิตติ หมัดตานี** ตอนนี้ก็เลยกำหนดจัดกิจกรรมมาแล้วจะกำหนดวันจัดกิจกรรมวันไหน และรูปแบบการจัดเป็นอย่างรัย ใครมีข้อเสนอบ้าง

**นายมะหะหมาด ยุเหล่** ตามทีได้รับฟังข้อมูลผมจับประเด็นได้ 3 ประเด็น คือ 1 ด้านข้อมูล 2. ด้านฟื้นฟู 3. ด้านอนุรักษ์ ขั้นแรกเราต้องเก็บข้อมูลก่อน และการอนุรักษ์ และฟื้นฟู จะตามมาเองทีหลัง ที่สำคัญคือการเก็บข้อมูล ตามแผ่นชาร์จ การออกแบบเก็บข้อมูล แยกเป็นประเด็นอะไรบ้าง

**ลัดดาวัลย์ สุวรรณะ** มี 2 ประเด็น คือ 1) ความมั่นคงทางอาหาร 2) ทรัพยากร

**นายมะหะหมาด ยุเหล่** ความมั่งคงทางอาหาร ต้องแยกเป็นหัวข้อหลักอีก เช่น 1) กุ้ง ปลา ฯลฯ 2) อุปกรณ์ที่ใช้ 3) ปฏิทินการออกทะเล ส่วนด้านทรัพยากรแยกเป็น 1) ชนิดทรัพยากร 2) ประโยชน์ที่ใช้ รายละเอียดต่างๆไว้ค่อยคุยวันที่อบรม ครับ

**ที่ประชุม** รับทราบ

**กิตติ หมัดตานี** วันที่จัดกิจกรรม คือ วันที่ 30 ตุลาคม 2557 เวลา 09.00 – 16.00 ณ อาคารตาดีกา หมู่ที่ 3 เพราะเป็นสถานที่เหมาะสมต่อการทำแบบสอบถาม และกลุ่มเป้าหมายเอาคนที่ทำอาชีพประมงเหมือนเดิม จำนวน 50 คนขึ้นไป วิทยากรทางเจ้าหน้าที่รับผิดชอบติดต่อประสานงานครับ

**ที่ประชุม** รับทราบ

-3-

**ระเบียบวาระที่ 4 เรื่องอื่นๆ**

**นายกิตติ หมัดตานี** ใครมีขอเสนอแนะบ้าง ถ้าไม่มีขอขอบคุณคระทำงานทุกคนที่เสียสละเวลามาประชุมในวันนี้ ขอขอบคุณมากครับ

ปิดการประชุม 16.30

(ลงชื่อ)...................................ผู้จดรายงานการประชุม

(นางสาวลัดดาวัลย์ สุวรรณะ)

(ลงชื่อ)....................................ผู้ตรวจรายงานการประชุม

(นายกิตติ หมัดตานี)

นายกองค์การบริหารส่วนตำบลตันหยงโป

(ลงชื่อ)....................................ผู้ตรวจรายงานการประชุม

(นายรอซาด สุวาหลำ)

ผู้ใหญ่บ้าน หมู่ที่ 3